5.27 


«Αὐτοῦ ἡ ἀποστολὴ συνεδέθη μὲ τὸ ὕδωρ καὶ τὸ αἷμα, 
τοῦ ᾿Ιησοῦ Χριστοῦ: ὄχι μόνον μὲ τὸ ὕδωρ, ἀλλὰ μὲ τὸ ὕδωρ καὶ 
ι ᾿ ΄ »-» Η͂ - Η͂ ᾿ - ε ΄ 
τὸ αἷμα ἐπίσης μαρτυρεῖ τὸ Πνεῦμα, τὸ δὲ Πνεῦμα εἶνε ἡ ἀλή- 
θεια». 


Α΄ Ἰωάν. 5:7-8 


«ΟΤΙ ΤΡΕΙ͂Σ ΕΙΣΙΝ ΟΙἹ ΜΑΡΤΥΡΟΥΝΤΕΣ ΕΝ Τῷ ΟΥ̓ΡΑΝΩ... 
ΚΑΙ ΤΡΕΙ͂Σ ΕΙΣΙΝ ΟΙἹ ΜΑΡΤΥΡΟΥ͂ΝΤΕΣ ΕΝ ΤῊ ΓΗ» 


«ἽὝΟτι τρεῖς εἰσιν οἱ μαρτυροῦντες ἐν τῷ 
οὐρανῷ, ὁ Πατήρ, ὁ Λόγος καὶ τὸ Ἅγιον Πνεῦμα, 
καὶ οὗτοι οἱ τρεῖς ἕν εἰσι, καὶ τρεῖς εἰσιν οἵἱ 
μαρτυροῦντες ἐν τῇ γῇ, τὸ Π]Ἰνεῦμα καὶ τὸ ὕδωρ 
καὶ τὸ αἷμα, καὶ οὗτοι οἱ τρεῖς εἰς τὸ ἕν εἰσιν». 


Εἰς τὸ χωρίον τοῦτο περιέχεται τὸ πολυθρύλητον «Κόμμα Ἴω- 
άννου». Οὕτως ὠνομάσθη καὶ εἶνε γνωστὸν εἰς τὴν ἱστορίαν τῆς 
κριτικῆς τοῦ κειμένου τῆς Καινῆς Διαθήκης τὸ τμῆμα τοῦ χωρίου 
«ἐν τῷ οὐρανῷ, ὁ Πατήρ, ὁ Λόγος καὶ τὸ Ἅγιον Πνεῦμα, καὶ 
οὗτοι οἱ τρεῖς ἕν εἶσι, καὶ τρεῖς εἶσιν οἱ μαρτυροῦντες ἐν τῇ γῇ». 
Τὸ «κόμμα ἸΙωάννου» κατέστη πολυθρύλητον λόγῳ τῆς διχογνωμίας 
καὶ τοῦ μεγάλου θορύθου περὶ τὸ ζήτημα τῆς γνησιότητος αὐτοῦ. 
Πολλὰ ἐγράφησαν ὑπέρ, καὶ πολλὰ κατὰ τῆς γνησιότητος αὐτοῦ. 
Σήμερον δὲ γενικῶς ἡ κριτικὴ ἀρνεῖται τὴν γνησιότητα αὐτοῦ, διότι 
ἐλλείπει ἐκ τῶν γνωστῶν ἀρχαίων ἑλληνικῶν χειρογράφων, πολ- 
λῶν λατινικῶν χειρογράφων, πασῶν τῶν ἀρχαίων μεταφράσεων 
πλὴν τῆς Βουλγάτας, τῶν συγγραμμάτων τῶν Ἑλλήνων Πατέρων 
καὶ ἐκκλησιαστικῶν συγγραφέων πρὸ τοῦ [2ου αἰῶνος καὶ πολλῶν 
Λατίνων Πατέρων καὶ ἐκκλησιαστικῶν συγγραφέων. 

Ὡς πρὸς τὴν προέλευσιν τοῦ «Κόμματος ᾿Ιωάννου» διάφοροι 
διετυπώθησαν εἰκασίαι. Κατὰ μίαν δ᾽ ἐξ αὐτῶν, ἡ ὁποία σήμερον 
θεωρεῖται πιθανωτέρα, περιέχει δὲ πλῆθος ἐπὶ μέρους εἰκασιῶνά(!), 
χριστιανὸς ἐν ᾿Ισπανίᾳ κατὰ τὸν 3ον ἢ 4ον αἰῶνα κατεσκεύασε 
λατινιστὶ τὴν φράσιν «τρεῖς εἶσιν οἱ μαρτυροῦντες ἐν τῷ οὐρανῷ, 

ὁ Πατήρ, ὁ Λόγος καὶ τὸ Ἅγιον Πνεῦμα, καὶ οὗτοι τρεῖς ἕν εἶσι», 
καὶ πιθανῶς ἀνέγραψεν αὐτὴν εἰς τὴν ᾧαν τοῦ εἰς τὴν κατοχήν του 
λατινικοῦ χειρογράφου τῆς Α΄ ᾿Ιωάννου παρὰ τὸν στίχ. 8. Μετα- 
γενέστερον δὲ ἀντιγραφεύς, ἐπειδὴ ἐνόμισεν, ὅτι ἡ φράσις αὕτη 
ἀνῆκεν εἰς τὸ κείμενον, ἐκ τῆς ᾧας παρενέθαλεν αὐτὴν εἰς αὐτό, 
προσθέσας ἅμα τὴν φράσιν ἰπ ίειτα (ἐν τῇ γῇ) χάριν ἀντιστοιχίας 
πρὸς τὴν φράσιν ἰπ οοεῖο (ἐν τῷ οὐρανῷ). Οὕτω τὸ «κόμμα Ἰωάν- 
νοῦ» ἐμφανίζεται τὸ πρῶτον εἰς τὴν ἹἸσπανίαν ὡς μέρος τῆς Λα- 
τινικῆς Βίθλου ἀπὸ τοῦ 380, καὶ ταχέως διαδοθὲν ἐγένετο ἀπο- 
δεκτὸν παρ᾽ ὅλου τοῦ λατινοφώνου χριστιανικοῦ κόσμου ὡς γνή- 
σιον Γραφικὸν χωρίον. Ἐκεῖθεν δὲ τοῦτο παρελήφθη εἰς τὴν ᾿ἸΑνα- 
τολὴν μετὰ τὸν [1ον αἰῶνα, μετεφράσθη εἰς τὴν Ἑλληνικὴν καὶ 
εἰσήχθη εἰς τὸ κείμενον ὀλιγίστων χειρογράφων τοῦ 1 δου αἰῶνος. 
ὅθεν παρελήφθη καὶ περιελήφθη εἰς τὴν Κομπλουτιανὴν ἔκδοσιν 
τῆς Καινῆς Διαθήκης, τὴν τρίτην ἔκδοσιν τοῦ ᾿Εράσμου (1522) καὶ 
τὰς ἄλλας ξενογλώσσους μεταφράσεις. ᾿Αλλ᾽ ἐξ ὅλων τῶν νεωτέ- 
ρὼν κριτικῶν ἐκδόσεων τοῦ ἑλληνικοῦ κειμένου καὶ τῶν ξένων με- 
ταφράσεων τὸ χωρίον ἀπηλείφθη ὡς νόθον. 

Ἢ κριτικὴ συνήθως ῥέπει πρὸς τὴν ἄρνησιν παρὰ πρὸς τὴν θέ- 
σιν. ᾿Αλλὰ τὰ ἐπιχειρήματα τῆς ἀρνητικῆς κριτικῆς κατὰ τῆς γνη- 
σιότητος τοῦ «Κόμματος ᾿Ιωάννου» δὲν εἶνε ἀναντίρρητα καὶ ἀπο- 
φασιστικά. Ἣ ἀπουσία τούτου ἐκ τῶν γνωστῶν ἀρχαίων ἑλλη- 
νικῶν χειρογράφων δὲν σημαίνει ἀναγκαίως, ὅτι τοῦτο δὲν περι- 
είχετο εἰς τὸ ἀρχικὸν κείμενον. Θὰ ἠδυνάμεθα νὰ συμφωνήσωμεν 
μετὰ τῶν θεωρούντων τὸ χωρίον νόθον, ἐὰν πρὸ ἡμῶν εἴχομεν 
ἀρχαιότατα χειρόγραφα, τοὐλάχιστον τοῦ 2ου αἰῶνος, καὶ ἐβλέπο- 
μεν, ὅτι δὲν περιέχουν τὸ χωρίον. ᾿Αλλὰ τὰ διασωθέντα χειρόγρα- 
φα δὲν εἶνε ἀρχαιότερα τοῦ 4ου αἰῶνος. Τὸ αὐτὸ ἰσχύει καὶ διὰ 
τὴν ἀπουσίαν τοῦ χωρίου ἐκ τῶν συγγραμμάτων τῶν ἀρχαίων 
᾿Ἑλλήνων Πατέρων καὶ ἐκκλησιαστικῶν συγγραφέων. Πλεῖστα ἐκ 
τῶν συγγραμμάτων τούτων ἀπωλέσθησαν. Πρέπει δὲ νὰ ληφθῇ ὑπ᾽ 
ὄψιν καὶ τοῦτο, ὅτι κατὰ τὴν ἀντιγραφὴν τῶν ἁγιογραφικῶν κειμέ- 
νῶν ἐγίνοντο καὶ λάθη, παραλείψεις λέξεων καὶ φράσεων καὶ ὁλο- 
κλήρων ἐνίοτε χωρίων, «διορθώσεις» κατὰ τὸ δοκοῦν, προσθαφαι- 
ρέσεις καὶ παραποιήσεις, ὅπως καὶ ὁ ᾿Ωριγένης μαρτυρεῖ: «Νυνὶ 
πολλὴ γέγονεν ἡ τῶν ἀντιγράφων διαφθορά, εἴτε ἀπὸ ῥαθυμίας 
τινῶν γραφέων, εἴτε ἀπὸ τόλμης τινῶν μοχθηρᾶς τῆς διορθώσεως 
τῶν γραφομένων, εἴτε καὶ ἀπὸ τῶν τὰ ἑαυτοῖς δοκοῦντα ἐν τῇ διορ- 

θώσει προστιθέντων ἢ ἀφαιρούντων» (ΡΟ 13, 12934). ᾿Ερωτῶμεν: 
Δὲν ἦτο δυνατὸν τὸ ἐπίμαχον χωρίον νὰ ἦτο γνήσιον, καὶ διά τι- 
να ἐκ τῶν λόγων τούτων κατὰ τὴν ἀντιγραφὴν νὰ ἐξέπεσεν ἐκ τοῦ 
κειμένου τῶν εἰς τὴν Ἑλληνικὴν διασωθέντων χειρογράφων εἰς 
χρόνον ἐγγύτατα πρὸς τὸν χρόνον τῆς συγγραφῆς τῆς Α΄ Ἰωάννου, 
καὶ οὕτω νὰ παρουσιάζεται ἄγνωστον ἐν τῇ ᾿Ανατολῇ; 

Τὸ ἐν Ἕδρ. 1:6 παρατιθέμενον χωρίον, «καὶ προσκυνησάτω- 
σαν αὐτῷ πάντες ἄγγελοι Θεοῦ», δὲν περιέχεται εἰς τὸ Ἑ θραϊκὸν 
κείμενον, οὔτε εἰς τὴν Χαλδαϊκὴν παράφρασιν, ἀλλ᾽ εἰς τὴν Με- 
τάφρασιν τῶν Ο (Δευτ. 32:43). ᾿πειδὴ δὲ τὸ χωρίον τοῦτο δὲν 
περιέχεται εἰς τὸ ἙἝἭ ραϊκὸν κείμενον καὶ τὴν Χαλδαϊκὴν παρά- 
φρασιν, ἀλλὰ μόνον εἰς τὴν Μετάφρασιν τῶν Ο΄, δυνάμεθα νὰ 
εἴπωμεν, ὅτι δὲν εἶνε γνήσιον; Τὴν γνησιότητά του ἐγγυᾶται ὁ θε- 
όπνευστος συγγραφεὺς τῆς πρὸς ἙἭ θραίους ᾿Επιστολῆς, ὅστις πα- 
ραθέτει τοῦτο ἐν αὐτῇ. Σημειωτέον δέ, ὅτι ἐπὶ τῶν ἡμερῶν ἡμῶν 
εὑρέθη τοῦτο εἰς τὰ χειρόγραφα τῆς Νεκρᾶς Θαλάσσης. 

᾿ΕἘπίσης, τὸ ἐν Ἴακ. 4:5 παρατιθέμενον χωρίον, «Πρὸς φθόνον 
ἐπιποθεῖ τὸ Πνεῦμα ὃ κατῴκησεν ἐν ἡμῖν», οὐδαμοῦ τοῦ κειμένου 
ἢ μεταφράσεως ἢ παραφράσεως τῆς Παλαιᾶς Διαθήκης εὑρίσκεται. 
᾿Αλλὰ θὰ ἠδυνάμεθα διὰ τοῦτο νὰ θεωρήσωμεν αὐτὸ νόθον; Ἣ θε- 
οπνευστία τοῦ ᾿Αποστόλου, ὅστις παραθέτει αὐτὸ ὡς λόγον τῆς 
Γραφῆς, ἐγγυᾶται τὴν γνησιότητά του. 

Τὸ «Κόμμα Ἰωάννου» δὲν εἶνε ἀμάρτυρον ἐν τῇ ἐκκλησιαστικῇ 
γραμματείᾳ, ἀλλ᾽ ἀρκούντως μεμαρτυρημένον. Ὃ Τερτυλλιανός 
(155-240), γράφων κατὰ τοῦ αἱρετικοῦ Πραξέα περὶ τοῦ Πατρός, 
τοῦ Υἱοῦ καὶ τοῦ Παρακλήτου, χρησιμοποιεῖ τὴν φράσιν φιὶ ἱτες 
ἀπὰπΠ| 5π| (ΡΙ, 2,211). Ἣ φράσις αὕτη δὲν ἀποδεικνύει, ὅτι ὁ Τερ- 
τυλλιανὸς ἐγνώριζε τὸ περίφημον «Κόμμα ᾿Ιωάννου», ἔνθα περὶ 
τῶν τριῶν προσώπων τῆς Θεότητος γράφεται, «οὗτοι οἱ τρεῖς ἕν 
εἰσιν», 

Ὃ Κυπριανός, ἐπίσκοπος Καρχηδόνος (248-258), γράφει: Ερο 
οἱ Ρδίθγ ὑπὰΠ 8ιπΠη15. Εἰ ᾿ΘγαπΊ 46 Ραΐγα οἱ ΕἸ]Πο οἱ δριγιία δαποῖο βοτιρίαπι 6ϑι: 
Εἰ ὮΙ {Γδ5 απι1ΠῈ 5ιπη| (Πα υπηϊτἀῖ6 ΕσοΙΘςοίαθ, ΝΊ. ΡΙ.,4,5198Β). Δὲν εἶνε ἐνταῦθα 
σαφέστατον, ὅτι ὁ Κυπριανὸς ἀναφέρεται εἰς τὰ δύο ὅμοια χωρία, 
«᾿Εγὼ καὶ ὁ Πατὴρ ἕν ἐσμεν» (Ἰωάν. 10:30), «ὁ Πατήρ, ὃ Λόγος 
καὶ τὸ ἍΛγιον Πνεῦμα, καὶ οὗτοι οἱ τρεῖς ἕν εἰσιν» (Α΄ ᾿Ιωάν. 5:7): 
ὋὉ ἰσχυρισμός, ὅτι ὁ Κυπριανὸς δὲν ἀναφέρεται εἰς τὸ «Κόμμα Ἰω- 
άννου», ἀλλ᾽ ἀγνοεῖ αὐτό, διότι οὗτος περὶ τοῦ δευτέρου προσώ- 

ποὺ τῆς ᾿Αγίας Τριάδος χρησιμοποιεῖ τὸ ὄνομα Υἱός (ΕἸ11.5), ἐνῷ 
εἰς τὸ «Κόμμα Ἰωάννου» χρησιμοποιεῖται τὸ ὄνομα Λόγος, εἶνε 
ἀστεῖος καὶ γελοῖος, καὶ φανερώνει ἀρνητικὴν διάθεσιν καὶ κλίσιν 
τῆς καρδίας ἀπέναντι τῆς ἀληθείας. .ὋὋ Κυπριανὸς ἀναφέρεται εἰς 
τὸ χωρίον ἐλευθέρως, ὄχι κατὰ λέξιν, ὅπως πολλάκις συμόαίνει 
κατὰ τὰς ἀναφορὰς εἰς Γραφικὰ χωρία καὶ ἄλλας ῥήσεις. 

Τὸ περιμάχητον χωρίον γνωρίζουν καὶ μεταγενέστεροι Λατῖνοι 
συγγραφεῖς, ὅπως ὁ Πρισκιλλιανός, ἐπίσκοπος ᾿Αθήδης (380 ἢ 384) 
((ογρὺ8 βογρί. Ἐ58516 5186 Ἰαἴπαθ, τ. 18, σ. 6), καὶ ὁ Βιγίλιος Ταβρεη515 
([389) ΟΡ. 62, 359ΑΒ). 

Τὸ χωρίον γνωρίζει ἐπίσης ἡ ᾿Εκκλησία τῆς ᾿Αφρικῆς. Τὸ 484 
τεσσαράκοντα ἐπίσκοποι τῆς ᾿Εκκλησίας ταύτης εἰς ὁμολογίαν πί- 
στεὼς ἐπιδοθεῖσαν εἰς τὸν βασιλέα τῶν Βανδάλων Οὑνέρικον πε- 
ριέλαθον αὐτὸ αὐτολεξεὶ ὡς χωρίον τοῦ Ἰωάννου: ὙΤτεβ 5υπΐ 40] 
[ΘΒ ΠΠΊΟΠΙΙΠῚΊ ροΓΠΙθΘηΐ 1η οοΕαΙο, Ραΐθγ, νεγθυπι οἱ ϑριτι5 ϑαποίιβ. Εἰ Πὶ {Γ65 
ἀπυτῃ βυηΐ. (Παρ᾽ Εὐγ. Βουλγάρει ἐν Ἕρμην. εἰς Ἔπιστ. Παύλου ὑπὸ 
Εὖθ. Ζιγαθηνοῦ, ἔκδ. Ν. Καλογερᾶ, Β΄, ὑποσημ. εἰς Α΄ Ἰωάν. ε΄ 
8, σελ. 632). Ἦτο δυνατὸν ἡ Ἐκκλησία τῆς ᾿Αφρικῆς διὰ τεσσα- 
ράκοντα ἐπισκόπων νὰ χρησιμοποιήσῃ τὸ χωρίον εἰς ὁμολογίαν πί- 
στεως, ἐὰν αὐτὸ δὲν ἦτο γνήσιον, ἤ, ἔστω, ἐὰν ὑπῆρχεν ἀμφιθο- 
λία καὶ ἀμφισβήτησις ὡς πρὸς τὴν γνησιότητα αὐτοῦ; 

Ἔτι μεταγενέστερον γνωρίζουν καὶ παραθέτουν τὸ χωρίον ὁ 
Φουλγέντιος Κιυβρεη515 (533) (ΡΙ, 65, 2244, 224Β, 5000), ὁ Κασσιόδω- 
ρος (475-570) (ΡΙ, 70, 13734) καὶ ὃ ᾿Ισίδωρος ὁ Σεθίλλης (560-639) 
(ΡΙ, 83, 1203). 

᾿Ανεφέραμεν τοὺς ἀρχαιοτέρους ἐκ τῶν Λατίνων συγγραφέων, 
οἱ ὁποῖοι ἐγνώριζον τὸ χωρίον. 

Τέλος δ᾽ ἀναφέρομεν, ὅτι τὸ χωρίον ἀπαντᾷ καὶ εἰς πάπυρον, 
ὁ ὁποῖος χρονολογεῖται περὶ τὸ τέλος τοῦ 7ζου αἰῶνος καὶ προφανῶς 
ἀντιπροσωπεύει παλαιότερον κείμενον (Παρὰ Α. 1.δπτοπηγοτ, (ΟΠηπιὰ 
Ἰομαππηίαιε, ἐν [οἱ 5 ΡΙγοί, Ὠϊοιοπῃαίγα ἀς 1ὰ ΒΙΌΙ]6, 1934,11,σ. 69 ἐξ..." 

Τὸ χωρίον ἐχρησιμοποιήθη κατὰ τῶν αἱρετικῶν. Οὕτως ὁ Τερ- 
τυλλιανὸς ἐχρησιμοποίησεν αὐτὸ ἐναντίον τοῦ Πραξέα, καὶ ὁ Βι- 


Ι, Αἱ μαρτυρίαι περὶ τοῦ «Κόμματος ᾿Ιωάννου» μετὰ τῶν σχετικῶν πα- 
ραπομπῶν καὶ ὠρισμένα ἐπιχειρήματα περὶ τῆς γνησιότητος αὐτοῦ ἐλήφθη- 
σαν ἐκ τοῦ σπουδαίου ἄρθρου «Κόμμα ᾿Ιωάννου» ἐν τῇ Θρησκευτικῇ καὶ 
᾿θικῇ ᾿Εγκυκλοπαιδείᾳ, τ. 7, σελ. 760-764 τοῦ καθηγητοῦ Παν. Χ. Δημη- 
τροπούλου. 

γίλιος καὶ ὁ Φουλγέντιος ἐναντίον τῶν ᾿Αρειανῶν καὶ Σαῤδελλια- 
νῶν. αν τὸ χωρίον ἦτο νόθον ἢ ἀμφίθολον, θὰ ἐχρησιμοποιεῖτο 
ἐναντίον τῶν αἱρετικῶν, ἀφοῦ μάλιστα ὑπάρχουν πλῆθος ἄλλα χω- 
ρία ἐναντίον αὐτῶν; Καὶ ἂν ἐχρησιμοποιεῖτο, δὲν θὰ ἀντέκρουον 
οἱ αἱρετικοὶ τοὺς πολεμίους τῶν καταγγέλλοντες αὐτούς, ὅτι χρη- 
σιμοποιοῦν νόθον ἢ ἀμφίθολον χωρίον; Οὐδεμία μαρτυρία ὑπάρχει, 
ὅτι οἱ αἱρετικοὶ ἠρνήθησαν ἢ ἠμφεσθήτησαν τὴν αὐθεντικότητα 
τοῦ χωρίου. 

ἜἘπίσης, ἂν τὸ χωρίον δὲν ἦτο αὐθεντικόν, πῶς θὰ περιελαμ- 
βάνετο -εἰς τὴν Βουλγάταν; 

Δεδομένου δὲ καὶ τούτου, ὅτι τὸ χωρίον ἀπαντᾷ καὶ εἰς ἽἝλλη- 
νας Πατέρας καὶ ἐκκλησιαστικοὺς συγγραφεῖς μετὰ τὸν 11ον 
αἰῶνα, καθὼς καὶ εἰς τέσσαρα ἑλληνικὰ χειρόγραφα χρονολο- 
γούμενα μεταξὺ τοῦ 1δου καὶ τοῦ Ιόου αἰῶνος, περιελήφθη δὲ εἰς 
τὴν Κομπλουτιανὴν ἔκδοσιν, τὴν τρίτην ἔκδοσιν τοῦ ᾿Εράσμου καὶ 
τὸ Τεχίι5 Εδοεθρίιβ, διατί νὰ δεχθῶμεν, ὅτι τὸ χωρίον ἦλθεν εἰς τὴν 
“Ἑλληνικὴν γραμματείαν ἐκ τῆς Λατινικῆς μεταφρασθέν; Διατί ν᾽ 
ἀποκλείσωμεν,. ὅτι τοῦτο ἀνεκαλύφθη εἰς τὴν Ἑλληνικὴν γλῶσσαν, 
ὅθεν ὕστερον ἐχρησιμοποιήθη ὑπὸ Ἑλλήνων Πατέρων καὶ περιε- 
λήφθη εἰς τὸ ἑλληνικὸν κείμενον; Σήμερον οἱ κριτικοὶ ἀπορρίπτουν 
τὸ χωρίον. ᾿Αλλ᾽ οἱ Λατῖνοι καὶ οἱ Ἕλληνες, οἱ ὁποῖοι πρὸ αὐτῶν 
ἐδέχθησαν τὸ χωρίον, δὲν εἶχον ἀράγε ἐπιχειρήματα ὑπὲρ αὐτοῦ, 
τὰ ὁποῖα ἡμεῖς σήμερον ἀγνοοῦμεν; 

Ὑπὲρ τῆς γνησιότητος τοῦ «Κόμματος ᾿Ιωάννου» συνηγοροῦν 
καὶ φιλολογικοὶ καὶ θεολογικοὶ λόγοι. 

Εἰς τὰς παραθέσεις τοῦ χωρίου ὑπὸ Λατίνων συγγραφέων ὑπάρ- 
χοῦν φραστικαὶ διαφοραὶ ἐν συγκρίσει πρὸς ἀλλήλας καὶ πρὸς τὸ 
κείμενον τῆς Βουλγάτας, αἱ ὁποῖαι ἔχουν σπουδαιοτάτην σημασίαν 
διὰ τὸ ζήτημα ἡμῶν. Ἣ φράσις «οἱ μαρτυροῦντες» εἰς μὲν τὴν 
Βουλγάταν ἀποδίδεται αιιὶ (εϑ{ἰπτοπίιπὶ ἀαηὶ, εἰς δὲ τὰς παραθέσεις 
ἄλλοτε μὲν ᾳιιδε (Θ5{{πτοπίτπὶ ἀΐοιηί, ἄλλοτε δὲ αἱ τοϑιἰπιοπίιιπι ρογϊδθηι, 
καὶ εἰς τὸν μνημονευθέντα πάπυρον αιιὶὲ (ε5Ποαπίαγ. Αἱ φραστικαὶ 
αὑταὶ διαφοραὶ ἐξηγοῦνται ἀπολύτως ἐὰν δεχθῶμεν, ὅτι εἶνε διά- 
φοροι ἀποδόσεις τοῦ ἑλληνικοῦ κειμένου ἢ δι᾽ ἀπ᾽ εὐθείας μετα- 
φράσεως, ἤ, τὸ πιθανώτερον, λόγῳ χρήσεως παλαιοτέρων μετα- 
φράσεων. Κατὰ τὴν μετάφρασιν ἄλλος μετέφρασεν οὕτως καὶ ἄλλος 
ἄλλως, χρησιμοποιῶν ἕκαστος τὰς κατὰ τὴν γνώμην του καταλ- 
ληλοτέρας λατινικὰς λέξεις πρὸς καλλιτέραν ἀπόδοσιν τοῦ ἑλλη- 

νικοῦ κειμένου. Κατὰ ταῦτα δέον νὰ δεχθῶμεν ὅτι, ἐνῷ εἰς τὴν 
᾿Ανατολὴν τὸ «Κόμμα Ἰωάννου» ἐνωρὶς εἶχεν ἐκπέσει ἐκ τοῦ κειμέ- 
νου καὶ χαθῇ, εἰς τὴν Δύσιν ἦτο γνωστὸν ἐκ χειρογράφων, τὰ ὁποῖα 
εἶχον κομισθῆ ἐκ τῆς ᾿Ανατολῆς. 

Ἄνευ τοῦ «Κόμματος Ἰωάννου» τὸ Α΄ Ἰωάν. 5:7-8, ὡς ἤδη 
παρετήρησεν ὁ Εὐγένιος Βούλγαρις, παρουσιάζει ἀσυνήθη συντα- 
κτικὴν ἀνωμαλίαν. ᾿Αφοῦ «τὸ Πνεῦμα», «τὸ ὕδωρ» καὶ «τὸ αἷμα» 
εἶνε γένους οὐδετέρου, ὅπως ἐν στίχ. 6 ἐλέχθη «τὸ Πνεῦμά ἐστι 
τὸ μαρτυροῦν» (ὄχι «τὸ Πνεῦμά ἐστιν ὁ μαρτυρῶν»), οὕτω 
καὶ ἐνταῦθα κανονικῶς ἔπρεπε νὰ λεχθῇ «τρία ἔστι τὰ μαρ- 
τυροῦντα, τὸ Πνεῦμα καὶ τὸ ὕδωρ καὶ τὸ αἷμα, καὶ τὰ τρία 
εἰς τὸ ἕν ἐστι». ᾿Αλλὰ τώρα λέγεται, «τρεῖς εἶσιν οἱ μαρ- 
τυροῦντες, τὸ Πνεῦμα καὶ τὸ ὕδωρ καὶ τὸ αἷμα, καὶ οἷ τρεῖς 
εἰς τὸ ἕν εἶσιν». ᾿Αντὶ δηλαδὴ νὰ χρησιμοποιηθῇ γένος οὐδέτερον, 
χρησιμοποιεῖται γένος ἀρσενικόν. Ἐρωτῶμεν: Τὸ ἀρσενικὸν γένος 
ἀντὶ τοῦ οὐδετέρου δὲν ἐχρησιμοποιήθη κατ᾽ ἐπίδρασιν τοῦ ἀρσε- 
νικοῦ τοῦ «Κόμματος Ἰωάννου» ἐν στίχ. 7, «τρεῖς εἶσιν οἱ μαρ- 
τυροῦντες..., ὁ Πατήρ, ὁ Λόγος καὶ τὸ ἍΛγιον Πνεῦμα»; Καὶ ἄρα 
δὲν πρέπει νὰ γίνῃ δεκτόν, ὅτι εἰς τὸ ἀρχικὸν κείμενον ὑπῆρχε τὸ 
«Κόμμα Ἰωάννου»; 

Ἄνευ τοῦ «Κόμματος Ἰωάννου» οἱ στίχ. 7-8ὃ γίνονται ἐπανά- 
ληψις τοῦ στίχ. 6 καὶ ταυτολογία. Διότι κατὰ τὸν στίχ. 6, ἀφοῦ 
«καὶ τὸ Πνεῦμά ἐστὶ τὸ μαρτυροῦν», προὐποτίθεται, ὅτι μαρ- 
τυροῦν ἐπίσης «τὸ ὕδωρ» καὶ «τὸ αἷμα», συνολικῶς δηλαδὴ τὰ μαρ- 
τυροῦντα εἶνε τρία, ὅπερ ὅμως λέγεται καὶ εἰς τοὺς στίχ. 7-8, «Ὅτι 
τρεῖς εἶσιν οἱ μαρτυροῦντες, τὸ Πνεῦμα καὶ τὸ ὕδωρ καὶ τὸ αἷμα». 

ἼΑνευ τοῦ «Κόμματος ᾿ἸΙωάννου» τὸ «ὅτι», διὰ τοῦ ὁποίου ἄρχε- 
ται ὁ στίχ. 7, ποίαν ἔννοιαν ἔχει; Ἄνευ τοῦ «Κόμματος ᾿Ιωάννου» 
προκύπτει τὸ νόημα, ὅτι ἐκτὸς τοῦ ὕδατος καὶ τοῦ αἵματος μαρ- 
τυρεῖ καὶ τὸ Πνεῦμα, διότι οἱ μαρτυροῦντες εἶνε τρεῖς, τὸ 
Πνεῦμα καὶ τὸ ὕδωρ καὶ τὸ αἷμα. ᾿Αλλ᾽ αὐτὸ τὸ νόημα προφανῶς 
δὲν εἶνε ἐπιτυχές. Ἐπιτυχὲς θὰ ἦτο ἄλλο νόημα, ὅτι ἐκτὸς τοῦ ὕδα- 
τος καὶ τοῦ αἵματος μαρτυρεῖ καὶ τὸ Πνεῦμα, διότι κατὰ τὸν 
νόμον οἱ μάρτυρες πρέπει νὰ εἶνε δύο ἢ τρεῖς (Δευτ. 19:15). 

Πολλὰ χειρόγραφα περιέχουν μίαν φράσιν τοῦ «Κόμματος Ἰω- 
άννου», τὴν φράσιν «ἐν τῇ γῇ». Αὐτὴ δὲ ἡ φράσις ἔχει νόημα, ἐὰν 
δι᾽ αὐτῆς «οἱ μαρτυροῦντες ἐν τῇ γῇ» διαστέλλωνται ἀπὸ μαρ- 
τυρούντων ἀλλαχοῦ, «τῶν μαρτυρούντων ἐν τῷ οὐρανῷ». 

Συνεπῶς ἡ ἐν λόγῳ φράσις συνηγορεῖ ὑπὲρ τοῦ «Κόμματος ᾿Ιωάν- 
νου». Νομίζομεν δέ, ὅτι ἡ ὕπαρξις αὐτῆς τῆς φράσεως εἰς πολλὰ 
χειρόγραφα καὶ ἡ ἀπουσία ἐξ αὐτῶν τοῦ ὑπολοίπου μέρους τοῦ 
«Κόμματος Ἰωάννου» ἐξηγεῖται ἐξ ὀπτικοῦ ἅλματος, τὸ ὁποῖον 
εἶνε σύνηθες εἰς τὰς ἀντιγραφάς. Ὁ ἀντιγραφεὺς τῆς Α΄ ᾿Ιωάννου 
ἀντέγραψε τὴν λέξιν «μαρτυροῦντες» τοῦ στίχ. . Ἔπειτα δὲ τὸ 
βλέμμα του ἔπεσεν ἐπὶ τῆς αὐτῆς λέξεως «μαρτυροῦντες» τοῦ στίχ. 
8 καὶ συνεχίζων τὴν ἀντιγραφὴν ἔγραψεν ὡς συνέχειαν τὴν ἀκο- 
λουθοῦσαν εἰς τὸ δεύτερον τοῦτο «μαρτυροῦντες» φράσιν «ἐν τῇ 
γῇ», παραλείψας οὕτω τὴν συνέχειαν τοῦ πρώτου «μαρτυροῦντες», 
ἤτοι τὸ τμῆμα, «ἐν τῷ οὐρανῷ, ὁ Πατήρ, ὁ Λόγος καὶ τὸ Ἅγιον 
Πνεῦμα, καὶ οὗτοι οἱ τρεῖς ἕν εἶσι᾽ καὶ τρεῖς εἶσιν οἱ μαρ- 
τυροῦντες»". Ἐπειδὴ δὲ ἡ φράσις «ἐν τῇ γῇ» μετὰ τὴν παράλειψιν 
τοῦ τμήματος περὶ τῶν τριῶν μαρτύρων «ἐν τῷ οὐρανῷ» δὲν κα- 
τενοεῖτο, διὰ τοῦτο εἰς τὰ πλεῖστα χειρόγραφα παρελείφθη ὡς ἀδι- 
καιολόγητος καὶ περιττή. 

Ἢ περὶ τοῦ Πνεύματος, τοῦ ὕδατος καὶ τοῦ αἵματος φράσις 
τοῦ στίχ. 8 «καὶ οἱ τρεῖς εἰς τὸ ἕν εἶσιν», καὶ οἱ τρεῖς δηλαδὴ εἶνε 
διὰ τὸ ἕν, συγκλίνουν εἰς τὸ ἕν, μαρτυροῦν διὰ τὸ ἕν, ὅτι ὁ ᾽Ἴη- 
σοῦς εἶνε ὁ Υἱὸς τοῦ Θεοῦ, καθ᾽ ἡμᾶς εἶνε φράσις περιττὴ ἄνευ 
τοῦ «Κόμματος Ἰωάννου». Διότι οἱ στίχ. 5-6 περιέχουν τὴν ἔννοι- 
αν, ὅτι τὸ ὕδωρ, τὸ αἷμα καὶ τὸ Πνεῦμα μαρτυροῦν, ὅτι ὁ ᾿Ιησοῦς 
εἶνε ὁ Υἱὸς τοῦ Θεοῦ. Ἣ ἐν λόγῳ φράσις τοῦ στίχ. ὃ «καὶ οἱ τρεῖς 
εἰς τὸ ἕν εἶσιν» καθ᾽ ἡμᾶς δικαιολογεῖται, ἐὰν ἀντιστοιχῇ πρὸς τὴν 
ὁμοίαν φράσιν τοῦ «Κόμματος ᾿Ιωάννου» ἐν στίχ. 7 «καὶ οὗτοι οἷ 
τρεῖς ἕν εἰσι», ἐὰν δηλαδὴ τὸ «Κόμμα ᾿Ιωάννου» εἶνε γνήσιον. 

᾿ἘἘπὶ πολὺ βασανίσαντες τὸ ἐπίμαχον καὶ περιλάλητον χωρίον 
εὕρομεν καὶ προσφέρομεν νέον ἐπιχείρημα ὑπὲρ τῆς γνησιότητος 
αὐτοῦ, τὸ ὁποῖον θεωροῦμεν ἀποφασιστικῆς σημασίας. Εἰς τοὺς 
στίχ. 7-8 ἄνευ τοῦ «Κόμματος Ἰωάννου» ὁ ᾿Απόστολος τονίζει, 
ὅτι εἶνε τρεῖς οἱ μαρτυροῦντες, τὸ Πνεῦμα καὶ τὸ ὕδωρ καὶ τὸ 
αἷμα. ᾿Αλλ᾽ εἰς τὸν στίχ. 11 γράφει, «Καὶ αὕτη ἐστίν ἡ μαρτυρία, 
ὅτι ζωὴν αἰώνιον ἔδωκεν ἡμῖν ὁ Θεός». Οἱ ἑρμηνευταὶ νομίζουν, 


Ι. Ὅπως παρατηροῦμεν κατὰ τὴν διόρθωσιν τυπογραφικῶν δοκιμίων, 
αὐτοῦ τοῦ εἴδους τὸ λάθος διαπράττουν πολλάκις οἱ τυπογράφοι, ὅταν ἧ αὐτὴ 
λέξις ἢ φράσις ἀπαντᾷ “εἰς δύο σημεῖα τοῦ κειμένου εὑρισκόμενα τὸ ἕν πλη- 
σίον τοῦ ἄλλου καὶ τὸ βλέμμα τοῦ τυπογράφου ἀπὸ τοῦ πρώτου σημείου μὲ- 
ταπηδᾷ εἰς τὸ δεύτερον. 

ὅτι διὰ τοῦ τελευταίου τούτου λόγου ὁ ᾿Απόστολος καθορίζει εἰς 
τί συνίσταται ἣ τριπλῆ μαῤτυρία τοῦ Πνεύματος, τοῦ ὕδατος καὶ 
τοῦ αἵματος, ὅτι δηλαδὴ συνίσταται εἰς τοῦτο, ὅτι ὁ Θεὸς ἔδωσεν 
εἰς τοὺς πιστοὺς ζωὴν αἰώνιον. ᾿Αλλ᾽ αὐτὴ ἡ ἑρμηνεία εἶνε ἐσφαλ- 
μένη. 

Κατὰ τὴν ἑρμηνείαν τοῦ Α΄ ἸἸωάν. 5:6 ἐν σελ. 522-527 ἐξη- 
γήσαμεν, πῶς ἐννοεῖται ἡ μαρτυρία τοῦ ὕδατος, τοῦ αἵματος καὶ 
τοῦ Πνεύματος περὶ τοῦ Ἰησοῦ. ᾿Επίσης κατὰ τὴν ἑρμηνείαν τοῦ 
Α΄ Ἰωάν. 5:10-11 ἐν τῷ β΄ τόμῳ τῶν ἑρμηνειῶν, σελ. 258-260, 
ἐξηγήσαμεν, πῶς ἐννοεῖται ἣ μαρτυρία, «ὅτι ζωὴν αἰώνιον ἔδωκεν 
ἡμῖν ὁ Θεός». Ἄλλως τὸ ὕδωρ, τὸ αἷμα καὶ τὸ Πνεῦμα μαρτυροῦν 
καὶ ἀποδεικνύουν, ὅτι ὁ Ἰησοῦς εἶνε ὁ Υἱὸς τοῦ Θεοῦ, καὶ ἄλλως 
τὴν αὐτὴν ἀλήθειαν μαρτυρεῖ καὶ ἀποδεικνύει ἡ αἰώνιος ζωή, τὴν 
ὁποίαν ὁ Θεὸς ἔδωσε διὰ τοῦ Ἰησοῦ. Ἄλλη εἶνε ἡ μαρτυρία τοῦ 
Πνεύματος, τοῦ ὕδατος καὶ τοῦ αἵματος, καὶ ἄλλη ἣ μαρτυρία τῆς 
αἰωνίου ζωῆς. Ἐἰΐς τὴν φράσιν τοῦ στίχ. 11, «Καὶ αὕτη ἐστὶν ἡ 
μαρτυρίῳ», τὸ «καί» ἔχει προσθετικὴν σημασίαν. Ἣ φράσις ση- 
μαίνει: «Εἶνε καὶ αὐτὴ ἡ μαρτυρία, ὑπάρχει καὶ αὐτὴ ἡ μαρ- 
τυρία». 

Ἢ αἰώνιος ζωή, τὴν ὁποίαν ὁ Θεὸς ἔδωσε διὰ τοῦ Ἰησοῦ, εἶνε 
τετάρτη μαρτυρία μετὰ τὴν τριπλῆν μαρτυρίαν τοῦ Πνεύματος, τοῦ 
ὕδατος καὶ τοῦ αἵματος, εἶνε τετάρτη ἀπόδειξις, ὅτι ὁ Ἰησοῦς εἶνε 
ὁ Υἱὸς τοῦ Θεοῦ. Αὐτὴ δὲ ἡ μαρτυρία ἔχει σημασίαν μόνον διὰ 
τοὺς πιστούς. Διότι αὐτοὶ αἰσθάνονται ἐντός των νὰ σκιρτᾷ ἡ νέα 
ζωή, ἡ αἰώνιος ζωή, καὶ ἔχουν οὕτω τὴν ἐσωτερικὴν πληροφορίαν 
καὶ πεποίθησιν, ὅτι ὁ Ἰησοῦς εἶνε ὄντως ὁ Υἱὸς τοῦ Θεοῦ. Εἰς 
τοὺς ᾿Ιουδαίους ὡς ἐπιχείρημα ὑπὲρ τῆς μεσσιακῆς ἰδιότητος καὶ 
τῆς θείας υἱότητος τοῦ ᾿Ιησοῦ δὲν δυνάμεθα νὰ προσαγάγωμεν τὴν 
ἐσωτερικὴν πεῖραν τῶν πιστῶν, δυνάμεθα ὅμως νὰ προσαγάγωμεν 
τὸ γεγονός, ὅτι μόνον ὁ Ἰησοῦς «ἦλθε δι᾽ ὕδατος καὶ αἵματος». 
μόνον τοῦ ᾿Ιησοῦ ἣ ἀποστολὴ συνεδέθη πρὸς τὸ ὕδωρ καὶ τὸ αἷμα, 
ὅπως ἡ Παλαιὰ Διαθήκη προέδθλεπε, καὶ τὸ Πνεῦμα διὰ τῶν ἐνερ- ᾿ 
γειῶν τοὺ ἐδικαίωσε καὶ ἐδόξασε τὸν Ἰησοῦν. 

᾿Αλλ᾽ ἀφοῦ ἐκεῖνα, τὰ ὁποῖα μαρτυροῦν περὶ τοῦ Ἰησοῦ, εἶνε 
τέσσαρα, τὸ Πνεῦμα, τὸ ὕδωρ, τὸ αἷμα καὶ ἐπὶ τῇ βάσει τοῦ 
στίχ. 11 ἡ αἰώνιος ζωή, διατί ὁ ᾿Απόστολος λέγει, ὅτι τρεῖς 
εἶνε οἱ μαρτυροῦντες, τὸ Πνεῦμα καὶ τὸ ὕδωρ καὶ τὸ αἷμα; Σκο- 
πίμως ὁ ᾿Απόστολος ἐκ τῶν τεσσάρων, τὰ ὁποῖα μαρτυροῦν περὶ 

τοῦ Ἰησοῦ, ἐκλέγει, δημωδῶς «ξεχωρίζει», τὰ τρία, διὰ ν᾽ 
ἀντιστοιχίσῃ ταῦτα πρὸς τὰ τρία πρόσωπα τῆς Θε- 
ότητος, τὰ ὁποῖα εἶνε μάρτυρες ἐν οὐρανῷ. Τοιαῦτα φαινόμε- 
να ἀπαντῶνται ἐν τῇ Γραφῇ καὶ ἄλλα. Οὕτως ἐν Β΄ Κορ. 13:1 ὁ 
Παῦλος τὰς τρεῖς ἐπισκέψεις του εἰς τὴν Κόρινθον (δύο παρελ- 
θούσας καὶ μίαν μελλοντικὴν) σχετίζει πρὸς τοὺς τρεῖς μάρτυρας 
τοῦ Δευτ. 19:15. Ἐπίσης ἐν τῇ ᾿Αποκαλύψει ὁ Ἰωάννης ἀναφέ- 
ρδται εἰς ἑπτὰ ἐκκλησίας τῆς ᾿Ασίας (1:4), ἐνῷ εἰς τὴν ᾿Ασίαν, 
τὴν ἀνθυπατικὴν ᾿Ασίαν, ὑπῆρχον περισσότεραι ἐκκλησίαι. ᾿Αλλ' 
ἐξελέγησαν σκοπίμως ἑπτά, διὰ νὰ σχετισθοῦν πρὸς τὸν συμόθο- 
λικὸν ἀριθμὸν ἑπτά, ὁ ὁποῖος σημαίνει πληρότητα καὶ τελειότη- 
τα. Εἰς τὴν ἀρχιερατικὴν προσευχήν του ὁ Ἰησοῦς τὴν ἑνότητα, 
τὴν ὁποίαν ζητεῖ διὰ τοὺς πιστούς, σχετίζει πρὸς τὴν ἑνότητα τῶν 
προσώπων τῆς Θεότητος («ἵνα ὦσιν ἕν καθὼς ἡμεῖς ἕν ἐσμεν», 
ἸἸωάν. 17:22. ᾿Ιδὲ καὶ στίχ. 11,21). Πρόλ. «Τοὺς τρεῖς μεγί- 
στοὺς φωστῆρας τῆς τρισηλίου Θεότητος» ἐκ τοῦ ἀπολυτικί- 
οὐ τῆς ἑορτῆς τῶν Τριῶν Ἱεραρχῶν, καὶ «Εὐλογεῖτε, παῖδες, τῆς 
Τριάδος ἰσάριθμοι» ἐκ τῆς η΄ φδῆς τῶν καταθασιῶν τῆς ἕορ- 
τῆς τῆς Ὑψώσεως τοῦ Τιμίου Σταυροῦ. 

Τὸ «ὅτι», διὰ τοῦ ὁποίου ἄρχεται ὃ στίχ. 7, δὲν συνδέξται πρὸς 
τὰ προηγούμενα, ὅπως οἱ ἑρμηνευταὶ νομίζουν, ἀλλὰ πρὸς τὰ 
ἑπόμενα. Πλέον συγκεκριμένως, τοῦτο ἀντιστοιχεῖ πρὸς τὸ «καί», 
διὰ τοῦ ὁποίου ἄρχεται ὁ στίχ. 8 κατὰ τὸ παραδεδεγμένον ἑἕλλη- 
νικὸν κείμενον, τὸ ὁποῖον περιέχει τὸ «Κόμμα ᾿Ιωάννου». Καὶ τὸ 
μὲν «ὅτι» σημαίνει «διότι, ἐπειδή», τὸ δὲ «καὶ» ση- 
μαίνει «διὰ τοῦτο» ἢ «διὰ τοῦτο καί». Ἔχομεν δηλαδὴ 
ἐνταῦθα τὴν ἀντιστοιχίαν, «Οτι τρεῖς εἶσιν οἱ μαρτυροῦντες ὃν 
τῷ οὐρανῷ... καὶ τρεῖς εἶσιν οἱ μαρτυροῦντες ἐν τῇ γῇ». τουτέ- 
στι: «Διότι τρεῖς εἶνε οἱ μαρτυροῦντες εἰς τὸν οὐρανόν... διὰ 
τοῦτο καὶ τρεῖς εἶνε οἱ μαρτυροῦντες εἰς τὴν γῆν». Μεταφρά- 
ζομεν καὶ ἄλλως: «᾽Επειδὴ οἱ μαρτυροῦντες εἰς τὸν οὐρανὸν 
εἶνε τρεῖς... διὰ τοῦτο καὶ οἱ μαρτυροῦντες εἰς τὴν γῆν εἶνε 
τρεῖς». 

Ἢ ὄν λόγῳ ἀντιστοιχία «ὅτι... καὶ», τουτέστι, «διότι... διὰ 
τοῦτο», ἤ, «διότι... διὰ τοῦτο καί», εἶνε ἑδραϊσμός, καὶ ἀποτελεῖ 
ἐπιχείρημα, ὅτι τὸ «Κόμμα ᾿Ιωάννου» προέρχεται ἐκ τῆς γραφίδος 
“Εθραίου. ᾿Αναφέρομδν καὶ μεταφράζομεν χωρία, εἰς τὰ ὁποῖα 
ἀπαντᾷ ὃ ἐν λόγῳ ἑθραϊσμός: 

«ἽὝΟτι ταῦτα πάντα ἐποίησαν, καὶ ἐῤδελυξάμην αὐτούς» 
(Λβυῖτ. 20:23). 
Διότι ἔπραξαν ὅλα αὐτά, διὰ τοῦτο ἐῤδελύχθην αὐτούς. 


«ἽΟτι δρυμός ἐστι, καὶ ἐκκαθαριεῖς αὐτόν» (Ἴησ. Ναυῆ 
17:1 8). 
Διότι εἶνε δρυμός, διὰ τοῦτο θὰ κατακόψῃς αὐτόν. 


«Ὅτι ἐπ᾽ ἐμὲ ἤλπισε, καὶ ῥύσομαι αὐτόν» (Ψαλμ. 90 
[91]:14). 
Διότι ἤλπισεν εἰς ἐμέ, διὰ τοῦτο θὰ λυτρώσω αὐτόν. 


«ἽΟτι εὔφρανάς με, Κύριε, ἐν τοῖς ποιήμασί σου, καὶ ἐν 
τοῖς ἔργοις τῶν χειρῶν σου ἀγαλλιάσομαι"» (Ψαλμ. 91:5[92:4])}. 

Διότι μὲ ηὔφρανες, Κύριε, διὰ τῶν ποιημάτων σου, διὰ 
τοῦτο διὰ τὰ ἔργα τῶν χειρῶν σου θὰ ψάλλω. 


«ἽοΟτι παρεπίκραναν τὰ λόγια τοῦ Θεοῦ καὶ τὴν βουλὴν τοῦ 
“Ὑψίστου παρώξυναν, καὶ ἐταπεινώθη ἐν κόποις ἡ καρδία αὐτῶν, 
ἠσθένησαν καὶ οὐκ ἦν ὁ βοηθῶν» (Ψαλμ. 106[107]:11-12). 

Διότι ἠπείθησαν εἰς τὰ λόγια τοῦ Κυρίου καὶ τὴν βουλὴν 
τοῦ Ὑψίστου κατεφρόνησαν, διὰ τοῦτο ἐταπεινώθη ἐκ τῶν 
ταλαιπωριῶν ἡ ψυχή των, περιῆλθον εἰς κατάστασιν ἀδυναμίας καὶ 
δὲν ὑπῆρχε κανείς, ὁ ὁποῖος θὰ ἐβοήθει. 


«ἽοΟτι σὺ ἐπίγνωσιν ἀπώσω, κἀγὼ (Ξ-- κ αὶ ἐγώ) ἀπώσομαί 
σξ τοῦ μὴ ἱερατεύειν μοι» (ὩὭσ. 4:6). “ν 

Διότι σὺ ἀπέρριψες τὴν γνῶσιν, διὰ τοῦτο καὶ ἐγὼ θὰ 
ἀπορρίψω σέ, διὰ νὰ μὴ ἱερατεύῃς εἰς ἐμέ. 


«ἽΟτι ἐτήρησας τὸν λόγον τῆς ὑπομονῆς μου, κἀγώ (Ξκαὶ 
ἐγώ) σε τηρήσω ἐκ τῆς ὥρας τοῦ πειρασμοῦ» (ἈΑποκ. 3:10). 

Διότι ἐφύλαξες τὸν λόγον τῆς ὑπομονῆς μου, διὰ τοῦτο 
καὶ ἐγὼ θὰ σὲ φυλάξω ἐκ τῆς ὥρας τῆς δοκιμασίας». 


Ἄνευ τοῦ «Κόμματος ᾿Ιωάννου» τὸ Α΄ ᾿Ιωάν. 5:7-8 παρουσιά- 
ζει ἀνωμαλίαν καὶ δυσκολίαν καὶ δὲν δίδει εὔστοχον καὶ ἱκανο- 


Ι, Ὅτι τὸ «ἀγαλλιῶμαι» σημαίνει καὶ «ψάλλω» ἢ «ὑμνῶ», τοῦτο ἀπε- 
δείξαμεν κατὰ τὴν ἑρμηνείαν τοῦ Λουκ. 1:46-50 ἐν τῷ β΄ τόμῳ τῶν ἑρμη- 
νειῶν, σελ. 50-52. 

ποιητικὴν ἔννοιαν. ᾿Αντιθέτως μετὰ τοῦ «Κόμματος ᾿ἸΙωάννου» καὶ 
λαμθανομένης ὑπ᾽ ὄψιν τῆς εἰρημένης ἀντιστοιχίας «ὅτι... καί», ἣ 
ὁποία εἶνε ἑθραΐϊσμός, τὸ χωρίον εἶνε ὁμαλώτατον καὶ εὐκολονόη- 
τον καὶ δίδει ὑψηλὴν καὶ τελείαν θεολογικὴν ἔννοιαν. 

Οὕτω τὸ «ὅτι», διὰ τοῦ ὁποίου ἄρχεται ὁ στίχ. 7, ἀφοῦ ἀπο- 
συνδέεται ἀπὸ τοῦ στίχ. 6 καὶ ἀντιστοιχίζεται πρὸς τὸ «καὶ», διὰ 
τοῦ ὁποίου ἄρχεται ὁ στίχ. ,8, δὲν δημιουργεῖ πλέον ταυτολογίαν 
διὰ τῆς ἐπαναλήψεως ἐν τοῖς στίχ. 7-8 τῆς ἐννοίας τοῦ στίχ. 6 περὶ 
τῶν τριῶν μαρτυρούντων, ἤτοι τοῦ Πνεύματος, τοῦ ὕδατος καὶ τοῦ 
αἵματος. 

Ἢ φράσις «ἐν τῇ γῇ», ἡ ὁποία περιέχεται εἰς πολλὰ χειρόγρα- 
φα μὴ περιέχοντα τὸ ὑπόλοιπον τοῦ «Κόμματος ᾿Ιωάννου», δικαι- 
ολογεῖται πλέον ὡς ἀντίστοιχος τῆς φράσεως «ἐν τῷ οὐρανῷ», ἣ 
ὁποία περιέχεται εἰς τὸ «Κόμμα Ἰωάννου». 

Τὸ ἀρσενικὸν «οἱ μαρτυροῦντες» διὰ «τὸ Πνεῦμα καὶ τὸ ὕδωρ 
καὶ τὸ αἷμα» ἀντὶ τοῦ κανονικῶς ἀναμενομένου οὐδετέρου «τὰ μαρ- 
τυροῦντα» ἐξηγεῖται πλέον ἐκ τῆς ἐπιδράσεως τοῦ ἀρσενικοῦ «οἱ 
μαρτυροῦντες» περὶ τῶν τριῶν προσώπων τῆς Θεότητος, «τοῦ Πα- 
τρός, τοῦ Λόγου καὶ τοῦ ᾿Αγίου Πνεύματος». 

Οἱ τρεῖς μάρτυρες, οἱ ὁποῖοι μαρτυροῦν ἐπὶ τῆς γῆς, ἀντι- 
στοιχίζονται πρὸς τοὺς τρεῖς μάρτυρας, οἱ ὁποῖοι μαρτυροῦν ἐν 
οὐρανῷ, ὅπως ἐν Β΄ Κορ. 13:1 αἱ τρεῖς παρουσίαι τοῦ ᾿Αποστόλου 
συσχετίζονται πρὸς τοὺς τρεῖς μάρτυρας τοῦ νόμου. Ὃ ᾿ἸἸὼβθ λέγει, 
«ἐν οὐρανοῖς ὁ μάρτυς μου» (16:19). Καὶ ὁ Ψαλμῳδὸς λέγει, «ὁ 
μάρτυς ἐν οὐρανῷ πιστός» (Ψαλμ. 88:38[89:37]}. Ἣ Παλαιὰ Δια- 
θήκη ὁμιλεῖ δι᾽ ἕνα μάρτυρα ἐν οὐρανῷ. Τὸ «Κόμμα Ἰωάννου» 
ὁμιλεῖ διὰ τρεῖς μάρτυρας ἐν οὐρανῷ. Εἶνε δυνατὸν νὰ μὴ εἶνε θε- 
όπνευστος, ἀλλὰ νὰ ἔχῃ ἐπινοηθῆ ἡ ἔννοια τῶν τριῶν ἐν οὐρανῷ 
μαρτύρων, μάλιστα ἀφοῦ ὁ εἷς ἐξ αὐτῶν, τὸ Πνεῦμα, εἶνε μάρτυς 
ἐπὶ τῆς γῆς; 

Τὸ «οἱ τρεῖς εἰς τὸ ἕν εἶσιν» περὶ τῶν μαρτυρούντων ἐπὶ τῆς 
γῆς ἀντιστοιχίζεται πρὸς τὸ «οὗτοι οἱ τρεῖς ἕν εἰσι» περὶ τῶν μαρ- 
τυρούντων ἐν τῷ οὐρανῷ. Δι᾿ ἄλλων λέξεων, ἡ ἑνότης τῆς μαρ- 
τυρίας τῶν τριῶν ἐπὶ γῆς μαρτύρων ἀντιστοιχίζεται πρὸς τὴν οὐσια- 
στικὴν ἑνότητα τῶν τριῶν προσώπων τῆς Θεότητος. Ὁμοίως εἰς 
τὴν ἀρχιερατικὴν προσευχὴν τοῦ Κυρίου ἡ ἠθικὴ ἑνότης τῶν πι- 
στῶν ἀντιστοιχίζεται πρὸς τὴν οὐσιαστικὴν ἑνότητα τῶν προσώ- 
πων τῆς Θεότητος (Ἰωάν. 17:11, 21-23). 


538 


Διὰ τῆς ἀντιστοιχίσεως τῶν τριῶν ἐπὶ γῆς μαρτύρων πρὸς τοὺς 
τρεῖς ἐν οὐρανῷ μάρτυρας, ἐπίσης τῆς ἀντιστοιχίσεως τῆς ἑνότη- 
τος τῆς μαρτυρίας τῶν πρώτων πρὸς τὴν ἑνότητα τῆς οὐσίας τῶν 
προσώπων τῆς ᾿Αγίας Τριάδος, καθὼς καὶ τῆς χρησιμοποιήσεως 
τοῦ ὀνόματος «Λόγος» ἀναγόμεθα εἰς θεολογικὰ ὕψη, εἰς τὰ ὁποῖα 
ἀναθιθάζει ἡ θεολογία τοῦ Ἰωάννου. Τὸ «Κόμμα ᾿Ιωάννου» ἀντα- 
ποκρίνεται ἄριστα πρὸς τὴν θεολογίαν καὶ τὸ ὕφος τοῦ ὑψιπετε- 
στέρου συγγραφέως τῆς Καινῆς Διαθήκης. 

Μεταφράζομεν τὸ πολυθρύλητον χωρίον: 

«Διότι τρεῖς εἶνε οἱ μαρτυροῦντες εἰς τὸν οὐρανόν, ὃ Πα- 
τήρ, ὁ Λόγος καὶ τὸ Ἅγιον Πνεῦμα, καὶ αὐτοὶ οἱ τρεῖς εἶνε ἕν, 
διὰ τοῦτο καὶ τρεῖς εἶνε οἱ μαρτυροῦντες εἷς τὴν γῆν, τὸ Πνεῦ- 
μα καὶ τὸ ὕδωρ καὶ τὸ αἷμα, καὶ οἱ τρεῖς μαρτυροῦν διὰ τὸ ἕν'». 

Οἱ τρεῖς ἐν οὐρανῷ, ὃ Πατήρ, ὁ Λόγος καὶ Ἅγιον Πνεῦμα, 
ἐννοοῦνται ὡς μάρτυρες ἐν γενικῇ ἐννοίᾳ, ὄχι ἐν εἰδικῇ᾽ ὡς μάρ- 
τῦρες δηλαδὴ περὶ παντὸς πράγματος, ὄχι εἰδικῶς περὶ τῆς μεσ- 
σιακῆς ἰδιότητος καὶ τῆς θείας υἱότητος τοῦ ᾿Ιησοῦ. Εΐς τὴν φρά- 
σιν τοῦ στίχ. 9, «αὕτη ἐστὶν ἡ μαρτυρία τοῦ Θεοῦ ἣν μεμαρτύρη- 
κε περὶ τοῦ Υἱοῦ αὐτοῦ», ἑρμηνευταὶ δεχόμενοι τὸ «Κόμμα ᾿Ἰὼ- 
άννου» νομίζουν, ὅτι «ἡ μαρτυρία τοῦ Θεοῦ» εἶνε μαρτυρία τῶν 
τριῶν ἐν οὐρανῷ μαρτύρων, «τοῦ Πατρός, τοῦ Λόγου καὶ τοῦ ᾿Αγί- 
ου Πνεύματος». Τὴν λέξιν δηλαδὴ «Θεὸς» ἐν τῇ εἰρημένῃ φράσει 
ἐκλαμθάνουν ἐν τῇ ἐννοίᾳ τοῦ Τριαδικοῦ Θεοῦ, ὁπότε ἣ φράσις 
λαμθάνει τὴν ἑξῆς ἔννοιαν: «αὐτὴ εἶνε ἡ μαρτυρία τοῦ Τριαδικοῦ 
Θεοῦ περὶ τοῦ Υἱοῦ αὐτοῦ». ᾿Αλλ᾽ αὐτὴ ἡ ἔννοια εἶνε ἐσφαλμένη, 
διότι ὁ Χριστὸς δὲν εἶνε Υἱὸς τοῦ Τριαδικοῦ Θεοῦ, ἀλλὰ τοῦ Θε- 
οὔ Πατρός. Τὸ «αὕτη ἐστίν ἧ μαρτυρία τοῦ Θεοῦ ἣν μεμαρτύρηκε 
περὶ τοῦ Υἱοῦ αὐτοῦ» ἀναφέρεται εἰς τὴν μαρτυρίαν τοῦ Θεοῦ Πα- 
τρὸς περὶ τοῦ Υἱοῦ αὐτοῦ διὰ «τοῦ ὕδατος», «τοῦ αἵματος» καὶ 
«τοῦ Πνεύματοφ» (στίχ. 6, 8)..Ὁ Θεὸς Πατὴρ φκονόμησε τὰ πρά- 
γμᾶάτα οὕτως, ὥστε διὰ τοῦ Πνεύματος, τοῦ ὕδατος καὶ τοῦ αἵμα- 
τος νὰ δοθῇ μαρτυρία, τριπλῆ μαρτυρία, περὶ τοῦ Υἱοῦ αὐτοῦ, δι᾽ 
ἄλλων λέξεων ν᾿ ἀποδειχθῇ, ὅτι ὁ ᾿Ιησοῦς εἶνε ὁ Υἱὸς τοῦ Θεοῦ 
σεσαρκωμένος, ὁ Μεσσίας, ὅπως ἡ Παλαιὰ Διαθήκη προέθλεπε καὶ 
ὁ ἴδιος ὁ ᾿Ιησοῦς διεκήρυττεν. 


Ι. Ἤ, καὶ οἱ τρεῖς ἀναφέρονται εἰς τὸ ἕν 


